CELEX: 32020D0402(01)
Language: hr
Date: 2020-04-01 00:00:00
Title: Odluka Komisije оd 1. travnja 2020. o izmjeni Odluke 2017/C 287/03 o imenovanju članova skupine za tehničko savjetovanje o ekološkoj proizvodnji i izradi rezervnog popisa 2020/C 110/04

2.4.2020   
               
               
                  HR
               
               
                  Službeni list Europske unije
               
               
                  C 110/4
               
            
         ODLUKA KOMISIJE
         оd 1. travnja 2020.
         o izmjeni Odluke 2017/C 287/03 o imenovanju članova skupine za tehničko savjetovanje o ekološkoj proizvodnji i izradi rezervnog popisa
         (2020/C 110/04)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Komisije 2009/427/EZ od 3. lipnja 2009. o osnivanju stručne skupine za tehničko savjetovanje o ekološkoj proizvodnji (1), a posebno njezin članak 4. stavak 2.,
         budući da:
         
                     (1)
                  
                  
                     Odlukom 2009/427/EZ Komisija je osnovala stručnu skupinu za tehničko savjetovanje o ekološkoj proizvodnji („skupina”).
                  
               
                     (2)
                  
                  
                     Odlukom Komisije 2017/C 287/03 (2) izrađen je popis stručnjaka koji se imenuju na rezervni popis kandidata za skupinu u skladu s člankom 4. stavkom 2. Odluke 2009/427/EZ i područjem primjene Uredbe Vijeća (EZ) br. 834/2007 (3).
                  
               
                     (3)
                  
                  
                     Uredba (EZ) br. 834/2007 stavljena je izvan snage Uredbom (EU) 2018/848 Europskog parlamenta i Vijeća (4). Primjenjuje se, među ostalim, na morsku sol i druge soli za hranu i hranu za životinje koje nisu bile obuhvaćene područjem primjene Uredbe (EZ) br. 834/2007.
                  
               
                     (4)
                  
                  
                     U skladu s člankom 21. stavkom 1. Uredbe (EU) 2018/848 Komisija je ovlaštena donositi delegirane akte za dodavanje detaljnih pravila proizvodnje morske soli i drugih soli za hranu i hranu za životinje. U skladu s člankom 2. točkom (b) Odluke 2009/427/EZ stručna skupina pomaže Komisiji u razvoju novih pravila proizvodnje.
                  
               
                     (5)
                  
                  
                     Kako bi se Komisiji pomoglo u razvoju pravila proizvodnje morske soli i drugih soli za hranu i hranu za životinje, trebalo bi osnovati podskupinu sa stručnim znanjem u području proizvodnje soli u skladu s člankom 5. stavkom 2. Odluke 2009/427/EZ. Stručnjake za proizvodnju soli trebalo bi uvrstiti na popis kandidata izrađen na temelju Odluke 2017/C 287/03.
                  
               
                     (6)
                  
                  
                     U skladu s člankom 4. stavkom 2. Odluke 2009/427/EZ i Komisijinom politikom transparentnosti poziv na podnošenje prijava za stručnjake objavljen je u registru stručnih skupina Komisije i ostalih sličnih subjekata. Dokumentacija koju su dostavili podnositelji zahtjeva ocijenjena je i na temelju te ocjene odabrana su četiri stručnjaka za proizvodnju soli koje treba uvrstiti na popis stručnjaka koji se imenuju na rezervni popis kandidata.
                  
               
                     (7)
                  
                  
                     Kako bi dovršila postupak odabira, Komisija bi te stručnjake trebala dodati na popis kandidata,
                  
               ODLUČILA JE:
         
            Članak 1.
            U dijelu B Priloga Odluci Komisije 2017/C 287/03 na abecedni popis stručnjaka koji se imenuju na rezervni popis kandidata uvrštavaju se sljedeća imena:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 1. travnja 2020.
            
               
                  Za Komisiju
               
               Janusz WOJCIECHOWSKI
               
                  Član Komisije
               
            
         
         
            (1)  SL L 139, 5.6.2009., str. 29.
         
         
            (2)  Odluka Komisije 2017/C 287/03 o imenovanju članova skupine za tehničko savjetovanje u području organske proizvodnje i izradi rezervnog popisa (SL C 287, 31.8.2017., str. 3.).
         
            (3)  Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (SL L 189, 20.7.2007., str. 1.).
         
            (4)  Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).